open-index/open-wikipedia-markdown huggingface dataset:
செயிண்ட் லூசியா

**செயிண்ட் லூசியா** கரிபியக்கடலும் அத்திலாந்திக் மாக்கடலும் சேரும் எல்லையில் அமைந்துள்ள ஒரு தீவு நாடாகும். இது செயிண்ட். வின்செண்ட் கிரெனேடின்சுக்கு வடக்கிலும், பார்படோசுக்கு வடமேற்காகவும் மார்டீனிக்கிற்கு தெற்கிலும் அமைந்துள்ளது. இது வரலாற்றில் பிரெஞ்சு மற்றும் ஆங்கிலேய ஆதிக்கத்தின் கீழ் மாறிமாறி காணப்பட்டது.

இது 1500 ஆண்டளவில் முதலாவதா ஐரோபியர் இத்தீவிற்கு வருகைத்தந்தோடு கத்தோலிக்க புனிதரான சிராகுசின் புனித. லூசியாவை முன்னிட்டு அப்பெயரை இட்டனர். பிரான்ஸ் நாட்டவர் 1660இல் முதன் முதலாக குடியேற்றமொன்றை அமைத்தனர். 14 தடவை பிரான்சுடன் போரிட்டப்பிறகு ஐக்கிய இராச்சியம் 1663–1667 வரை கைப்பற்றி வத்திருந்தது.கடைசியாக, 1814 ஐக்கிய இராச்சியம் தீவை முழுக்கட்டுப்பாடுக்குள் கொண்டுவந்தது. சில அரசியல் மாற்றங்களுக்குப்பிறகு பிப்ரவரி 22 1979 இல் செயிண்ட். லூசியா பொதுநலவாயத்தின்  சுதந்திர நாடானது.

## வரலாறு
அகழ்வாராய்ச்சியில் ஆரவாக் இனத்தவர்கள் இங்கு கி.மு. 1000 – 500 வாக்கில் குடியமர்ந்தார்கள் என்று கண்டுபிடிக்கப்பட்டுள்ளது. கி.பி. 800களில் இடம் பெயர்ந்த கரீபியர்கள், ஆரவாக் இனத்தவர்களை வென்று இங்கு குடியேறினார்கள்.

கொலம்பஸ் புது உலகில் சென்ற நான்கு பயணங்களின் பாதையை விட்டு செயிண்ட் லூஸியா மிகவும் விலகி இருக்கிறது. அநேகமாக ஸ்பானிஷ் நாட்டுக்காரர்களால் கி.பி. 1500 வாக்கில் இத்தீவை முதலில் கண்டறிந்திருக்கலாம் என்று கருதப்படுகிறது. 1605ம் ஆண்டில் ஆங்கிலேயர்களின் முதல் குடியேற்றம் கரீபியர்களால் விரட்டியடிக்கப்பட்டது. மீண்டும் 1638ல் செயிண்ட் கிட்ஸ் தீவிலிருந்து ஆங்கிலேய காலனிக்காரர்கள் இங்கு குடியேற முயற்சித்தார்கள். அந்தக் குடியேற்ற வாசிகள் பெரும்பாலும் கொல்லப்படவே இரண்டு ஆண்டுகளில் அந்த முயற்சியும் கைவிடப்பட்டது.

ஆங்கிலேயர்கள் சென்றபின், ப்ரெஞ்சுக்காரர்கள் குடியேறி கரீபியர்களுடன் ஒப்பந்தம் செய்ய முயன்றார்கள். அவர்கள் 1746ம் ஆண்டு 'சௌஃப்ரியர்' எனும் தீவின் முதல் நகரத்தை நிர்மாணித்து, பிளான்டேஷன் தோட்டங்களை உருவாக்கினார்கள். 1778ல் பிரித்தானிய படைகள் தீவை வென்று குரோஸ் எனும் சிறு தீவில் கடற்படை தளம் அமைத்தது. இது வடக்கே உள்ள ப்ரெஞ்சுத் தீவுகள் மீது போர் தொடுக்க பயன்படுத்தப்பட்டது. ப்ரெஞ்சுக்காரர்களிடமும் ஆங்கிலேயர்களிடமும் செயிண்ட் லூஸியா பலமுறை கைமாறிய பின் 1814ல் பாரீஸ் ஒப்பந்தம் மூலம் பிரித்தானிய வசம் வந்தது. இடைப்பட்ட 150 வருடங்களில் 14 முறை செயிண்ட் லூஸியா கைமாறியிருந்தது.

பிரித்தானிய வசம் வந்தாலும் ப்ரெஞ்சு பழக்கவழக்கங்களே இன்றும் தொடர்கின்றன. 1842ல் தான் ப்ரெஞ்சு மொழிக்குப் பதிலாக ஆங்கிலம் அதிகாரபூர்வ மொழியாக அறிவிக்கப்பட்டது. இங்கு ப்ரெஞ்சு சார்ந்த படோயிஸ் (Patois) என்ற மொழியே பரவலாக பேசப்படுகிறது. 1967ல் தன்னாட்சியும், பின்னர் 1979ல் பிரித்தானிய காமன்வெல்த் நாடுகளின் ஒரு உறுப்பினராக முழு சுதந்திரமும் பெற்றது.

சுதந்திரம் பெற்றது முதல் சுற்றுலா முக்கியத்துவம் பெற்று நாட்டின் வருவாய்க்கு முக்கிய தொழிலாக இருக்கிறது.

## மேற்கோள்கள்

## வெளியிணைப்புகள்
* Official website of the Government of Saint Lucia
* Compendium of Environmental Statistics 
* Official Home of the Saint Lucia Solid Waste Management Authority
* 2001 Population and Housing Census Report 
* Official Website of Saint Lucia Met. Service
* Portal of the Saint Lucia Tourist Board
* St. Lucia Forums / Message Board 
* Saint Lucia – Simply Beautiful
* Pictures & Images of St. Lucia 
* Teaching Resources on St Lucia 
* Map of St. Lucia

*
பகுப்பு:முன்னாள் பிரித்தானியக் குடியேற்றங்கள்
பகுப்பு:கரிபியன் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
செயின்ட் வின்செண்டு மற்றும் கிரெனடீன்கள்

**செயின்ட் வின்செண்டு மற்றும் கிரெனடீன்கள்** (*Saint Vincent and the Grenadines*) கரிபியக்கடலில் அமைந்துள்ள ஒரு தீவு நாடாகும். இதன் மொத்தப் பரப்பளவு 389 சதுர கிலோமீட்டராகும். இது பிரதான தீவு செயிண்ட். வின்செண்ட் தீவையும் கிரெனேடின்ஸ் தீவுத்தொடரின் 2/3 பகுதியையும் கொண்டது. இது ஐக்கிய இராச்சியத்தின் காலனித்துவ ஆட்சியின் கீழ் இருந்து, இப்போது பொதுநலவாய நாடாக உள்ளது.

பகுப்பு:கரிபியன் நாடுகள்

பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
ஓட்டோ வாக்னர்

**ஓட்டோ வாக்னர்** எனப் பரவலாக அறியப்படும் **ஓட்டோ கொலொமன் வாக்னர்** (*Otto Koloman Wagner*) (ஜூலை 13 1841 – ஏப்ரல் 11 1918) ஒரு ஆஸ்திரியக் கட்டிடக்கலைஞர் ஆவார். இவர் வியன்னாவின் புறநகர்ப் பகுதியில் உள்ள பென்சிங் (Penzing) என்னுமிடத்தில் பிறந்தார். பெர்லின், வியன்னா ஆகிய இடங்களில் கல்வி கற்றார். 1864 ஆம் ஆண்டில் தனது முதலாவது கட்டிடத்தை, வரலாற்றியப் பாணியில் (historicist style) வடிவமைத்தார். 1880களின் நடுப்பகுதியிலும் இறுதியிலும், ஜெர்மனி, சுவிட்சர்லாந்து, பிரான்ஸ் என்னும் நாடுகளைச் சேர்ந்த சமகாலக் கட்டிடக்கலைஞர்களைப் போல் இவரும் கட்டிடக்கலைசார் இயல்பியத்தின் (Architectural Realism) ஆதரவாளராக இருந்தார். இந்தக் கோட்பாடு தொடர்பான நிலைப்பாட்டினாலேயே அவர் வரலாற்று வடிவங்களில் தங்கியிருப்பதை மட்டுப்படுத்தக் கூடியதாக இருந்தது. 1894 ஆம் ஆண்டில் வியன்னா நுண்கலை அக்கடமியில், கட்டிடக்கலைப் பேராசிரியர் ஆனபோது, வரலாற்றியக் கட்டிடக்கலைக்கு எதிரான அவரது நிலைப்பாடு மேலும் வலுப்பெற்றிருந்தது.

## வெளி இணைப்புகள்

*ஓட்டோ வாக்னர் அருங்காட்சியகம், வியென்னா 
*Great Buildings Online
*Images of several Wagner buildings
*Majolica House in Vienna by Otto Wagner  (with drawings and photos)
*  skizzen 1'', வியென்னா, 1905.
*  skizzen 2'', வியென்னா, 1905.
*  skizzen 3'', வியென்னா, 1905.

பகுப்பு:ஆஸ்திரியக் கட்டிடக் கலைஞர்கள்
பகுப்பு:1841 பிறப்புகள்
பகுப்பு:1918 இறப்புகள்
ஜோக் அருவி

[thumb|400px|[ஜாக் அருவி, கர்நாடகம்]]
**ஜோக் அருவி** (*Jog Falls*, கன்னடம்:ಜೋಗ ಜಲಪಾತ ), இந்தியாவின் கர்நாடக மாநிலத்தில் உள்ள ஓர் அருவி ஆகும். இது இந்தியாவில் உள்ள உயரமான பத்து அருவிகளில் ஒன்றாகும். இது ஷராவதி ஆறானது 253 மீட்டர் உயரத்தில் இருந்து விழுவதால் ஏற்படுகிறது. மேலும் இது கர்நாடக மாநிலத்தின் முதன்மையான சுற்றுலா மையங்களில் ஒன்றாகும். இந்த அருவியானது *கெருசொப்பெ அருவி* எனவும் *ஜோகதகுன்டி அருவி*  எனவும் அழைக்கப்படுகிறது.

பகுப்பு:கர்நாடக அருவிகள்
பகுப்பு:சிவமொக்கா மாவட்டம்
பீமா ஆறு

**பீமா ஆறு** மேற்குத் தொடர்ச்சி மலையின் பீமசங்கர் மலையில் துவங்குகிறது. இது மகாராஷ்டிர மாநிலத்தில் உள்ளது. பீமா ஆறு தென்கிழக்காக 725 கிலோமீட்டர்கள் மகாராஷ்டிரா, கர்நாடகம், ஆந்திர மாநிலங்கள் வழியாக பாய்கிறது. இது கிருஷ்ணா ஆற்றின் முதன்மையான துணையாறுகளில் ஒன்றாகும்.

பீமா ஆறும் நிரா ஆறும் மகாராஷ்டிரத்தின் பெரிய ஆறுகளில் ஒன்று ஆகும்.

## மேற்கோள்கள்

பகுப்பு:மகாராட்டிர ஆறுகள்
பகுப்பு:ஆந்திர ஆறுகள்
பகுப்பு:கர்நாடக ஆறுகள்
சிவசமுத்திரம் அருவி

**சிவசமுத்திரம் அருவி** இந்தியாவின் கர்நாடக மாநிலத்தில் அமைந்துள்ளது. இதுவே இந்தியாவின் இரண்டாவது பெரிய அருவியும் உலகின் பதினாறாவது பெரிய அருவியும் ஆகும். இவ்வருவி மைசூர் மாவட்டத்தில் சோமநாதபுரத்தில் இருந்து 27 கி.மீ தொலைவில் உள்ளது. இது காவிரி ஆற்றின் மீது அமைந்துள்ள அருவி ஆகும். இது வீழும் இடத்தில் ககனசுக்கி, பரசுக்கி என இரண்டாகப் பிரிந்து வீழ்கிறது.

## மேற்கோள்

## வெளி இணைப்புகள்

* 

பகுப்பு:கர்நாடக அருவிகள்
பகுப்பு:காவிரி ஆறு
இந்திய அருவிகளின் பட்டியல்

[thumb|400px|[ஜோக் அருவி, கர்நாடகம்]]

இக்கட்டுரை இந்தியாவில் உள்ள குறிப்பிடத் தக்க அருவிகளைப் பட்டியல் இடுகிறது.

## ஆந்திரப் பிரதேசம்
*தடா அருவி

## சத்திஸ்கர்
* தீரத்கர் அருவி

## கோவா
* தூத்சாகர் அருவி

## இமாச்சலப் பிரதேசம்
* பந்த்லா அருவி
* பலனி அருவி

## ஜார்க்கண்ட்
* காக்ரி அருவி
* ஹுண்ட்ரு அருவி
* ஜோன்ஹா அருவி
* லோத் அருவி
* பஞ்காக் அருவி

## கர்நாடகம்
[thumb|right|300px|[சத்தோடி அருவியின் வைகறைக் காட்சி]]
[thumb|right|300px|[அப்பே அருவி, கர்நாடகம்]]
* அப்பே அருவி
* அரிசினகுன்டி அருவி
* பர்க்கானா அருவி
* சுஞ்சனகட்டே அருவி
* எம்மெஷிர்லா அருவி
* கஞ்சகுழி அருவி
* கோட்சினமாலகி அருவி
* கோகக் அருவி
* ஹெப்பே அருவி
* இருப்பு அருவி
* ஜாக் அருவி
* கல்ஹட்டி அருவி
* கெப்பா அருவி
* கூசாலி அருவி
* குடுமாரி அருவி
* குஞ்சிக்கல் அருவி
* மாகொட் அருவி
* மாணிக்யதாரா அருவி
* மெகெதாத்து அருவி
* முத்யால மடுவு அருவி
* சிவசமுத்திரம் அருவி (காவேரி அருவி)
* உஞ்சல்லி அருவி
* சத்தோடி அருவி
* சூச்சிபாரா அருவி
* வரபோஹா அருவி
* ஷிம்சா அருவி
* சுன்ச்சி அருவி

## கேரளம்
* அதியன் பாறை அருவி
* அருவிக்குழி அருவி
* அருவிக்குழி அருவி, கோட்டயம்
* அதிரப்பள்ளி அருவி
* சார்பா அருவி
* சீயப்பாறை அருவி
* குடமுட்டி அருவி
* கும்பாவுருட்டி அருவி
* இலக்கம் அருவி - மூணார்
* மணலார் அருவி
* மர்மலா அருவி
* மீன்முட்டி அருவி (திருவனந்தபுரம்)
* மீன்முட்டி அருவி (வயநாடு)
* ஒலியாரிக் அருவி
* பானியேலி போரு அருவி
* பாலருவி
* பட்டதிப்பாறை அருவி
* பெரும்தேனருவி
* சூச்சிபாரா அருவி
* தொம்மன்குத்து
* துஷாராகிரி அருவி
* வலஞ்சங்னம் அருவி
* வாழச்சல் அருவி
* வாழவந்தாள் அருவி
* பாலருவி

## மத்தியப் பிரதேசம்
* பஹுதி நீர்வீழ்ச்சி
* கக்காய் அருவி
* கதா அருவி

## மகாராஷ்டிரா
* டாபோசா அருவி
* குனே அருவி
* புலி அருவி

## மேகாலயா
* நோஹ்காளிகை அருவி
* கைன்ரெம் அருவி

## மிசோரம்
## ஒரிசா
* பரேகிபனி அருவி இரண்டாவது உயரமான (399மீட்டர்) அருவி

## தமிழ்நாடு
* ஆகாயகங்கை அருவி
* ஒகேனக்கல் அருவி
* கும்பக்கரை அருவி
* குற்றாலம் அருவி
* சிறுவாணி அருவி
* சுருளி அருவி 
* மொக்கை ஓடை அருவி (விழுப்புரம் மாவட்டம்)
* திருமூர்த்தி அருவி
* குரங்கு அருவி
* உலக்கை அருவி
* திற்பரப்பு அருவி, கன்னியாகுமரி
* தலையாறு அருவி

## பீகார்
*கக்கோலாட் அருவி

## மேற்கோள்கள்
 

பகுப்பு:இந்தியப் பட்டியல்கள்
*
ரிச்சர்ட் நியூட்ரா

thumb|250px|right|நியூட்ரா வடிவமைத்த கோஃப்மன் வீடு, பாம் ஸ்பிறிங்ஸ், கலிபோர்னியா

**ரிச்சர்ட் ஜோசெஃப் நியூட்ரா** என்னும் முழுப்பெயர் கொண்ட **ரிச்சர்ட் நியூட்ரா** (ஏப்ரில் 8, 1892 – ஏப்ரில் 16, 1970), நவீன கட்டிடக்கலையின் முதன்மையான கட்டிடக்கலைஞர்களுள் ஒருவர்.

நியூட்ரா ஆஸ்திரியாவிலுள்ள வியன்னா நகரில் 1892 ஆம் ஆண்டில் பிறந்தார். இவர் புகழ் பெற்ற கட்டிடக்கலைஞரான அடொல்ஃப் லூஸ் (Adolf Loos) என்பவரிடம் படித்தார். இவர் இன்னொரு புகழ் பெற்ற கட்டிடக்கலைஞரான ஓட்டோ வாக்னர் (Otto Wagner) ஆக்கங்களினால் ஈர்க்கப்பட்டார். சிலகாலம், ஜெர்மனியில் எரிக் மண்டல்சொன் (Erich Mendelsohn) என்பவரிடம் பணிபுரிந்த இவர் 1923 ஆம் ஆண்டு அமெரிக்காவுக்குக் குடிபெயர்ந்தார். 1929 இல் அந்நாட்டின் பதிவுப் பிரஜை ஆனார். இவர் பிராங் லாயிட் ரைட்டிடம் குறைந்தளவு காலம் வேலை செய்தபின்னர், இவரது நெருங்கிய நண்பரான ருடோல்ஃப் ஷிண்ட்லர் என்பவரது அழைப்புக்கிணங்கிக் கலிபோர்னியாவில் அவருடன் சேர்ந்து பணி செய்தார். பின்னர் அவரது மனைவியான டையோனே (Dione) எனவருடன் சேர்ந்து தனது சொந்தத் தொழில் தொடங்கினார்.

பகுப்பு:ஆஸ்திரியக் கட்டிடக் கலைஞர்கள்
பகுப்பு:செருமானியக் கட்டிடக் கலைஞர்கள்
பகுப்பு:அமெரிக்கக் கட்டிடக்கலைஞர்கள்
பகுப்பு:1892 பிறப்புகள்
பகுப்பு:1970 இறப்புகள்
குயிண்ஸ் பார்க் ஓவல் அரங்கம்

**குயிண்ஸ் பார்க் ஓவல் மைதானம்** போர்ட் ஒவ் ஸ்பெயின் திரினிடாட் டொபாகோவில் அமைந்துள்ள துடுப்பாட்ட மைதானமாகும். கரிபியப் பிரதேசத்தில் அமைந்துள்ள மைதானங்களில் அதிகளாவான தேர்வு துடுப்பாட்டப் போட்டிகளை நடத்திய மைதானமாக விளங்குகிறது. இங்கு  2007 உலகக்கோப்பை துடுப்பாட்ட போட்டிகளில் இலங்கை, இந்தியா, வங்காளதேசம், பர்மியுடா துடுப்பாட்ட அணிகள் பங்குபற்றிய "குழு B"க்கான குழுநிலைப் போட்டிகள்  நடத்தப்பட்டன. 30,000 பார்வையாளர்கள் போட்டிகளை கண்டுகளிக்ககூடிய வசதிகளைக் கொண்டுள்ளது. இம்மைதான குயிண்ஸ் பார்க் துடுப்பாட்ட கழகத்துக்குச் சொந்தமான தனியார் விளையாட்டு மைதானமாகும்.

## இவற்றையும் பார்க்க
*துடுப்பாட்டம்
*2007 உலகக்கோப்பை துடுப்பாட்டம்

## வெளியிணைப்புகள்
*குயிண்ஸ் பார்க் துடுப்பாட்ட கழகம்
*குயிண்ஸ் பார்க் ஓவல் மைதானம் 

பகுப்பு:துடுப்பாட்ட அரங்குகள்
லூனா 1

**லூனா 1** சோவியத் ஒன்றியத்தினால் உருவாக்கப்பட்ட விண்கலம். இது ஜனவரி 2 1959 இல் விண்வெளிக்கு ஏவப்பட்டது.

கோள வடிவில் அமைந்த இக்கலத்தில் ஐந்து அன்டெனாக்கள் பொருத்தப்பட்டிருந்தன. இது சந்திரனின் மேற்பரப்பில் மோதுவதற்கு ஏற்றவாறு வடிவமைக்கப்பட்டிருந்தது.

லூனா 1 விண்கலமே மனிதனால் வடிவமைக்கப்பட்ட பூமியின் விடுபடு திசைவேகத்தைத் (*escape velocity*) தாண்டிச் சென்ற முதலாவது விண்கலமாகும். ஜனவரி 3இல் பூமியில் இருந்து 113,000 கி.மீ. தூரத்தில் இக்கலத்தில் இருந்து மிகப் பெரிய (1 கிலோ கிராம்) சோடியம் வாயுக்கலவை ஒன்று வெளியேறியதில் இக்கலம் ஒரு செயற்கை வால்வெள்ளி (*comet*) போலத் தோற்றமளித்தது. மிகவும் பிரகாசமான இவ்வாயுக்கலவை இந்து சமுத்திரத்திற்கு மேலாகத் தெரிந்தது. லூனா 1 சந்திரனின் மேற்பரப்பிலிருந்து 5995 கி.மீ. தூரத்துக்குள் ஜனவரி 4இல் எட்டியது.

## மேலும் காண்க
* லூனா திட்டம்
* பயோனீர் 4
* பயனியர் திட்டம்

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:லூனா திட்டம்
பகுப்பு:நிலாவுக்கான பயணத் திட்டங்கள்
கென்சிங்டன் ஓவல் அரங்கம்

**கென்சிங்டன் ஓவல் மைதானம்** தலைநகர் பிரிஜ்டவுனுக்கு மேற்கில் பார்படோசு தீவில் அமைந்துள்ளது. இத்தீவின் விளையாட்டு மையமான இம்மைதானம் துடுப்பாட்டத்துக்கு முக்கிய இடம் அளிக்கிறது. இம்மைதானம் உள்ளூர் துடுப்பாட்டத்துக்கு முக்கிய மையமாதலால் "துடுப்பாட்டத்தின் மெக்கா" என இது உள்ளூர்வாசிகளால் அழைக்கப்படுகிறது. இதன் 120 ஆண்டு வரலாற்றில் உள்ளூர், பன்னாட்டு துடுப்பாட்டப் போட்டிகளையும் நடத்தியுள்ளது. பிக்விக் துடுப்பாட்டக் கழகம் 1895 இல் ஓவல் மைதானத்தை தனதாக்கியதோடு ஓவல் மைதானத்தில் துடுப்பாட்டம் ஆரம்பமானது.1895 இல் முதல் பன்னாட்டு துடுப்பாட்டப் போட்டி இங்கு நடைபெற்றது. 1930 இல் இம்மைதானத்தின் முதல் பன்னாட்டு தேர்வு துடுப்பாட்டப் போட்டி மேற்கிந்தியத்தீவுகளுக்கும் இங்கிலாந்துக்குமிடயே நடைபெற்றது. தொடக்கம் முதல் இது வரை 43 தேர்வு துடுப்பாட்ட போட்டிகள் கென்சிங்டன் மைதானத்தில் நடைபெற்றுள்ளதோடு அவற்றில் 21 மேற்கிந்தியத்தீவுகள் அணியால் வெற்றிக்கொள்ளப்பட்டுள்ளன.

கென்சிங்டன் மைதானத்தின் பாரிய பார்வையாளர் அரங்குகள் 2007 உலகக்கிண்ணப் போட்டிகளுக்காக மீளக் கட்டப்பட்டவையாகும். மீள் நிர்மானத்துக்குப்பிறகு மைதானம் 28,000 பார்வையாளர்களுக்கான வசதிகளைக் கொண்டிருக்கும். மேலும் இது 2007 உலகக்கிண்ணப் போட்டிகளின் இறுதி போட்டி இம்மைதானதிலேயே நடைபெற்றது. கென்சிங்டன் மைதானம் துடுப்பாட்டம் தவிர்ந்த கால்பந்து, ஒக்கி, தடகளப் போட்டிகள், பார்படோஸ் அழகுராணிப்போட்டி போன்றவற்றையும் நடத்தியுள்ளது. மைதானத்தில் பாரிய தொலைக்காட்சி யொன்று காணப்படுவதோடு, நீச்சல் குளத்தில் இருந்தவாறு போட்டிகளை கண்டுகளிக்கும் வசதி கொண்ட பார்வையாளர் அரங்கொன்றும் உள்ளது.

## இவற்றையும் பார்க்க
*துடுப்பாட்டம்
*2007 உலகக்கோப்பை துடுப்பாட்டம்

## வெளியிணைப்புகள்
*Kensington stands renamed : 9th, November 2006 - CBC Barbados
*Oval to be fully hi-tech : 8th, March 2006 - Barbados Nation News
*Photo of the new Kensington Oval
*Kensington Oval profile

பகுப்பு:துடுப்பாட்ட அரங்குகள்
பகுப்பு:பார்படோசில் விளையாட்டு
நடராஜன்

**நடராஜன்** அல்லது **நடராஜா**  என்பது ஒரு தென்னிந்திய ஆண் இயற்பெயர் ஆகும்.  தென்னிந்திய பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம். *ஆடலரசன்* என்ற பெயரானது *நடராசன்* என்ற பெயருக்கு இணையான தமிழ்வடிவம் ஆகும். இது *நடனத்துக்கு அரசனான* சிவனைக் குறிப்பதாகும்.

**நடராஜன்** என்ற தலைப்பில் உள்ள கட்டுரைகள்:

;முதன்மைக் கட்டுரை:
* நடராசர்

## வேறு
* த. நடராசன், இந்தியத் துடுப்பாட்ட வீரர்
*இல. நடராசன், இந்தி எதிர்ப்பு போராளி
*எஸ். நடராஜன், இலங்கை வானொலி அறிவிப்பாளர்
*எஸ். நடராஜன், கவிஞர் ஆடற்கோ
*என். வி. நடராஜன், தமிழக அரசியல்வாதி
*பிரியம்வதா நடராஜன், அறிவியலாளர்
*நாவற்குழியூர் நடராஜன்,  ஈழத்து எழுத்தாளர்
*எஸ். ஏ. நடராஜன், திரைப்பட இயக்குநர், நடிகர்
*டி. ஆர். நடராஜன், நடிகர்
*கே. நட்ராஜ், நடிகர்
*சிலோன் நடராஜன், இயக்குநர்
*இரா நடராஜன்,கல்வியாளர்–சிறுகதை நாவல் ஆசிரியர் 
*நட்ராஜ், இந்தியத் திரைப்பட ஒளிப்பதிவாளர், நடிகர் மற்றும் தயாரிப்பாளர்
*நடராஜன் பெரியசாமி, மலேசியாவைச் சார்ந்த இருசக்கர வாகன வீரர்
*நடராசன் சந்திரசேகரன், டாட்டா குழுமத்தின் புதிய தலைவர்.
*நர்த்தகி நடராஜ் (நடனக் கலைஞர்)

பகுப்பு:ஆண் தமிழ்ப் பெயர்கள்
குயிண்ஸ் பார்க் அரங்கம், கிரெனடா

**குயிண்ஸ் பார்க்** என்பது கிரெனடாவில் அமைந்துள்ள துடுப்பாட்ட மைதானமாகும். இம்மைதானம்  2007 உலகக்கோப்பை துடுப்பாட்ட போட்டிகளின் போது இரண்டாம் சுற்றுப்போட்டிகளான "சுப்பர் 8" போட்டிகள் 6 இம்மைதானதில் நடைபெறும். 2000 இல் மறுசீரமைக்கப்பட்டாலும் 2004 இல் கரிபியத்தீவுகளைத் தாக்கிய ஐவன் சுராவளியால் சேதமடைந்தது. 20,000 பார்வையாளர்கள்  போட்டிகளைக் கண்டுகளிப்பதற்கான வசதிகள் இங்கு காணப்படுகின்றன.

## இவற்றையும் பார்க்க
*துடுப்பாட்டம்
*2007 உலகக்கோப்பை துடுப்பாட்டம்

## வெளியிணைப்புகள்
*''சுராவளி மைதானத்தை சேதமாக்கியது''  caribbeancricket.com செய்தி 

பகுப்பு:துடுப்பாட்ட அரங்குகள்
பகுப்பு:கிரெனடா
சர் விவியன் ரிச்சட்ஸ் அரங்கம்

thumb|right|300px|சர் விவியன் ரிச்சட்ஸ் மைதானம் அக்டோபர், 2006.
** சர் விவியன் ரிச்சட்ஸ் மைதானம்** நோர்த் சவுண்ட், அன்டிகுவா பர்புடாவில் அமைந்துள்ள பல்நோக்கு விளையாட்டு மைதானமாகும். மேற்கிந்தியத்தீவுகள் துடுப்பாட்ட அணியின் முன்னாள் பிரபல வீரர் சர் விவியன் ரிச்சட்சின் நிமித்தம் இம்மைதானம் பெயரிடப்பட்டுள்ளது. இது 2007 உலகக்கோப்பை துடுப்பாட்ட போட்டிகளுக்காக நிர்மானிக்கப்பட்டதாகும். உலகக்கிண்ணப் போட்டிகளின் போது இரண்டாம் சுற்றுப்போட்டிகளான "சுப்பர் 8" போட்டிகள் 6 இம்மைதானதில் நடைபெறும். 10,000 பார்வையாளருக்கு ஆசன வசதிகளைக் கொண்டுள்ள இம்மைதானத்தில் மேலும் 10,000 பார்வையாளர் நின்ற நிலையில் போட்டிகளைக் காண்பதற்கான வசதிகளும் காணப்படுகிறது. இதன் நிர்மானப்பணிகள் மக்கள் சீன குடியரசின் பொருளாதார உதவியுடன் செய்யப்பட்டன. இம்மைதானம் 60 மில்லியன் அமெரிக்க டாலர் செலவில் நிர்மானிக்கப்பட்டது. மைதானதில் இரண்டு நிரந்தர பார்வையாளர் அரங்குகளும் சில தற்காலிக அரங்குகளும் காணப்படுகின்றன. இங்கு வீரர்களுக்கு தரைகீழான போக்குவரத்துக்கான வசதிகள் காணப்படுகின்றன.

## இவற்றையும் பார்க்க
* துடுப்பாட்டம்
* 2007 உலகக்கோப்பை துடுப்பாட்டம்

பகுப்பு:துடுப்பாட்ட அரங்குகள்
துங்கா ஆறு

**துங்கா ஆறு** தென்னிந்தியாவின் கர்நாடக மாநிலத்தில் உள்ள ஓர் ஆறு ஆகும். இவ்வாறு மேற்குத் தொடர்ச்சி மலையில் கங்கா மூலா என்னுமிடத்தில் உள்ள வராக பர்வதம் என்னும் மலையில் துவங்குகிறது. இதன் நீளம் 147 கிலோமீட்டர்கள் ஆகும். கர்நாடகத்தின் சிமோகா, சிக்மகளூர் மாவட்டங்களின் வழியாகப் பாய்ந்து செல்லும் இவ்வாறு சிமோகா நகரத்தில் உள்ள கூட்லி என்னுமிடத்தில் பத்ரா ஆற்றுடன் கலக்கிறது. இவ்விடத்தில் இருந்து இது துங்கபத்ரா ஆறு என்று அழைக்கப் படுகிறது. பின் துங்கபத்ரா ஆறானது கிழக்கு நோக்கி ஓடி ஆந்திர மாநிலத்தில் கிருஷ்ணா ஆற்றுடன் இணைகிறது.

துங்கா ஆற்றின் மீது கஜனூர் என்ற இடத்திலும் துங்கபத்ராவின் மீது ஹோஸ்பேட் என்ற இடத்திலும் அணைகள் கட்டப் பட்டுள்ளன.
## ஆன்மீக மையங்கள்
துங்கா ஆற்றின் மீது சிருங்கேரியில் பல கோவில்கள் உள்ளன. சாரதா கோவிலும் வித்யாசங்கரர் கோவிலும் இவற்றில் குறிப்பிடத் தகுந்தவை.

பகுப்பு:இந்திய ஆறுகள்
நாகலிங்கம் எதிர்வீரசிங்கம்

**நாகலிங்கம் எதிர்வீரசிங்கம்** (*Nagalingam Ethirveerasingam*, 24 ஆகத்து 1934 – 18 ஏப்ரல் 2024) இலங்கைத் தமிழ்க் கல்வியாளரும், விளையாட்டு வீரரும், சமூக செயற்பாட்டாளரும் ஆவார். 1952, 1956 ஆகிய ஆண்டுகளில் ஒலிம்பிக் போட்டிகளிலும் மூன்று ஆசியப் போட்டிகளிலும் இலங்கைக்காக விளையாடியவர்.

இலங்கையின் முன்னணி உயரப்பாய்தல் வீரராகவும், சாதனையாளராகவும் திகழ்ந்தவர். அனைத்துலகப்போட்டியில் களப்போட்டியொன்றில்
இலங்கைக்கு முதன்முதலாக தங்கப்பதக்கத்தை பெற்றுக்கொடுத்தவர். 1958-இல் சப்பானில் தோக்கியோவில் நடைபெற்ற ஆசிய விளையாட்டுப்போட்டிகளில், உயரப்பாய்தலில் புதிய ஆசிய சாதனையை நிறுவியதோடு, தங்கப்பதக்கத்தையும் பெற்றவர்.

## வாழ்க்கைக் குறிப்பு
எதிர்வீரசிங்கம் யாழ்ப்பாண மாவட்டம், பெரியவிளான் என்ற ஊரில் பிறந்தவர். முதலில் யாழ்ப்பாணம் மத்திய கல்லூரியிலும், பின்னர் கொழும்பு சாந்த ஜோசப் கல்லூரியிலும் பயின்ற இவர் கல்லூரி மாணவனாக இருந்தபோதே அகில இலங்கை சாதனையை முறியடித்தார். இவரது உடன்பிறந்தவர்களான என். ராஜசிங்கம், என். பரராஜசிங்கம், என். செகராஜசிங்கம் ஆகியோரும் கல்லூரிக்காலத்தில் பரவலாக அறிந்த விளையாட்டு வீரர்களாக இருந்தவர்கள்.

இலங்கை, சியேரா லியோனி, பப்புவா நியூ கினி, நைஜீரியா ஆகிய நாடுகளில் பல்கலைக்கழக விரிவுரையாளராகப் பணியாற்றிய இவர் யுனெஸ்கோவிலும் ஐந்து ஆண்டுகள் பணியாற்றினார். அதன் பிறகு, அமெரிக்காவில் வசித்து வந்தார்.

## தன்னார்வப் பணிகள்
எதிர்வீரசிங்கம் 1994 முதல் இலங்கையின் வடக்கு கிழக்கில் பல தன்னார்வப் பணிகளை மேற்கொண்டு வந்தார். 1998-99 காலப்பகுதியில் வடகிழக்கு மாகாண சபையிலும், பின்னர் 2010 இல் வட மாகாணசபையிலும் ஆலோசகராகப் பணியாற்றி, பல விளையாட்டுப் பயிற்சி வகுப்புக்களை நடத்தினார். 2012 இல் SERVE eLearning Institute ஐ யாழப்பாணத்தில் தொடங்கி 2017 வரை நடத்தி வந்தார்.

## இறப்பு
நாகலிங்கம் எதிர்வீரசிங்கம் 2024 ஏப்பிரல் 18 அன்று இரவு லாஸ் ஏஞ்சலசில் தனது 89-ஆவது அகவையில் காலமானார்.

## மேற்கோள்கள்

## வெளி இணைப்புகள்
*Selected Writings
*Ethirveerasingam recalls his Olympics days Inspired by Olympics colour film in 1940s , தி ஐலண்ட், சூலை 9, 2012 - 
*The 25 - day voyage to Helsinki was a huge experience for Ethir , தி ஐலண்டு, சூலை 11, 2012 - 
* Missed opportunity in 1960 and his moments in cricket, Ethirveerasingam recalls his Olympics days , தி ஐலண்ட், சூலை 12, 2012 - 
*Sri Lankan Olympian Nagalingam Ethirveerasingam on his hopes for reconciliation – video, த கார்டியன், செப்டம்பர் 20, 2013

பகுப்பு:தமிழ் ஒலிம்பிக் வீரர்கள்
பகுப்பு:இலங்கையின் கல்விமான்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:1934 பிறப்புகள்
பகுப்பு:யாழ்ப்பாண மாவட்ட மக்கள்
பகுப்பு:அமெரிக்க இலங்கையர்கள்
பகுப்பு:இலங்கைத் தமிழ் விளையாட்டு வீரர்கள்
பகுப்பு:2024 இறப்புகள்
பகுப்பு:இலங்கை இந்துக்கள்
சொல்லியல்

**சொல்லியல்** (lexicology) என்பது சொற்கள் பற்றிய ஆய்வு தொடர்பான, மொழியியலின் ஒரு பிரிவு ஆகும். இது சொற்களுக்கும், சொற் தொகுதி முழுமைக்கும் இடையிலான தொடர்புகளையும் (பொருள் குறித்த) ஆய்வு செய்கிறது. சொல்லியலுக்குத் தொடர்புடைய இன்னொரு துறை lexicography ஆகும். இத்துறை, சொற் தொகுப்புக்கள் அல்லது அகரமுதலிகள் உருவாக்குவது தொடர்பானது. lexicography சொல்லியலின் செயல்முறைப் பகுதி என்றும் சொல்லப்படுவது உண்டு. இது செயல்முறை சார்ந்த ஒரு துறையேயானாலும், இதற்கெனத் தனியான கோட்பாடுகளும் உள்ளன.

## மேற்கோள்கள்

## வெளி இணைப்புகள்

பகுப்பு:மொழியியல்
ஆனந்தி சூர்யப்பிரகாசம்

**ஆனந்தி சூர்யபிரகாசம்** (இறப்பு: 21 பெப்ரவரி 2025) இலங்கைத் தமிழ் வானொலி ஒலிபரப்பாளர் ஆவார். முப்பது ஆண்டுகளுக்கும் மேலாக பிபிசி தமிழோசையில் மூத்த தயாரிப்பாளராக பணிபுரிந்தவர்.

இலங்கை வானொலியில், சானா சண்முகநாதன் தயாரிப்பாளராக இருந்த காலத்தில் பல வானொலி நாடகங்களில் நடித்தவர். அறிவிப்பாளராகவும் இருந்தார். பின்னர் இங்கிலாந்து குடியேறியபின் 1970களில் பிபிசி தமிழோசையில் பகுதிநேர அறிவிப்பாளராக பணியாற்ற ஆரம்பித்தவர். ஏறக்குறைய 30 ஆண்டுகளுக்கு மேலாக அங்கு நிரந்தர அறிவிப்பாளராகவும், நேர்முகம் காண்பவராகவும் பணியாற்றி 2005-இல் ஓய்வு பெற்றார். சீர்காழி கோவிந்தராஜனின் இலண்டன் கச்சேரிக்கு இவர் செய்த அறிமுகம் இவரைப் பலருக்கு தெரியவைத்தது. பன்னாட்டு தமிழ் செய்தியாளர் ஒன்றியத்தின் 2006ஆம் ஆண்டிற்கான தலைவராக  ஆனந்தி சூரியப்பிரகாசம் தெரிவு செய்யப்பட்டிருந்தார். தமிழீழ விடுதலைப் புலிகளின் தலைவர் வே. பிரபாகரனை இரண்டு முறை நேரில் நேர்காணல் செய்தார்.

## இறப்பு
யாழ்ப்பாணம், சாவகச்சேரியைப் பிறப்பிடமாகக் கொண்ட ஆனந்தி 2025 பெப்ரவரி 21 அன்று இலண்டனில் காலமானார்.

## மேற்கோள்கள்

பகுப்பு:2025 இறப்புகள்
பகுப்பு:ஈழத்து வானொலிக் கலைஞர்கள்
பகுப்பு:பிபிசி தமிழோசை வானொலி ஒலிபரப்பாளர்கள்
பகுப்பு:தமிழ்ப் பெண் ஊடகவியலாளர்கள்
பகுப்பு:பிரித்தானிய இலங்கைத் தமிழ் வம்சாவளி மக்கள்
புரொவிடன்ஸ் அரங்கம்

** புரொவிடன்ஸ் மைதானம்**  கயானாவில் உள்ள விளையாட்டரங்காகும்.புரொவிடன்ஸ் மைதானம் தெமெராரா ஆற்றின் கிழக்குக் கரையில்  தலைநகர் ஜோர்டவுணுக்கு சில கிலோமீட்டர்கள் தெற்கில் அமைந்துள்ளது. இது 2007 உலகக்கோப்பை துடுப்பாட்ட போட்டிகளுக்காக கட்டப்பட்டது. இதுவே கயானாவில் உள்ள பெரிய விளையாட்டரங்காகும்.  உலகக்கிண்ணப் போட்டிகளின் போது இரண்டாம் சுற்றுப்போட்டிகளான "சுப்பர் 8" போட்டிகள் 6 இம்மைதானதில் நடைபெறும். துடுப்பாட்ட போட்டிகளுக்காக  அமைக்கப்பட்ட இம்மைதானம் வேறு போட்டிகளுக்காக மாற்றியமைக்கப்பட முடியும். இந்திய அரசின் பொருளாதார உதவியுடன் கயான அரசால் இம்மைதான அமைக்கப்பட்டது. இது சீ.ஆர். நாரயண ராவோ வடிவமைக்கப்பட்டு சாபூர்ஜி பலோன்ஜி நிறுவனத்தால் கட்டப்பட்டது. கட்டுமானப்பணிகளுக்காக 25,000,000 அமெரிக்க டாலர் செலவளிக்கப்பட்டுள்ளது. 20,000 பார்வையாளருக்கான வசதிகளைக் கொண்டுள்ளது.

## இவற்றையும் பார்க்க
*துடுப்பாட்டம்
*2007 உலகக்கோப்பை துடுப்பாட்டம்

பகுப்பு:துடுப்பாட்ட அரங்குகள்
பிரிஜ்டவுண்

**பிரிஜ்டவுண்** நகரம் பார்படோஸ் நாட்டின் தலைநகரமும் அதன் பெரிய நகரமுமாகும். பார்படோஸ் தீவின் தென்மேற்கு கரையில் அமைந்துள்ள இந்நகரம் ஒரு துறைமுக நகரமாகும். நகரின் தற்போதைய அமைவிடம் ஆங்கிலேயர்களால் 1628இல் ஆரம்பிக்கப்பட்ட ஜேம்ஸ்டவுண் குடியேற்றத்தை தொடர்ந்து வருவதாகும். பிரிஜ்டவுண் மேற்கிந்திய தீவுகளின் முக்கிய உல்லாசப் பிரயாண மையமாகும்.

## புவியியலும் காலநிலையும்
பாரிய பிரிஜ்டவுண் 39 சதுர கிலோமீட்டர் பரப்பளவைக் கொண்டுள்ளது. ஆரம்பத்தில் சதுப்பு நிலமாக காணப்பட்ட இப்பிரதேசம் பின்னர் நிரப்பப் பட்டு நகரமாக்கப்பட்டது. நகரின் மையத்தில் கொன்ஸ்டியுசன் ஆறு காணப்படுகிறது. பார்படோஸ் வெப்பவலய காலநிலையைக் கொண்டுள்ளது.

பிரிஜ்டவுணுக்கான சாதானை வெப்பநிலைகள்:
**அதியுயர்**: 33C (91.4 F)
**தாழ்**: 16C (60.8 F)

## வெளியிணைப்புகள்
* ThatsBarbados.com 
* Deep Water Harbour Port
* Bridgetown Cruise Terminals
* Map overview of Bridgetown
* Overview of Bridgetown 

பகுப்பு:வட அமெரிக்கத் தலைநகரங்கள்
பகுப்பு:பார்படோசு
அமுதவல்லி (திரைப்படம்)

**அமுதவல்லி** (*Amudhavalli*) ஜூபிடர் பிக்சர்சு தயரிப்பாக 1959ல் வெளிவந்த திரைப்படம். இதில் டி. ஆர். மகாலிங்கம் கதாநாயகனாகவும், எஸ். ஏ. நடராஜன் வில்லனாகவும் நடித்திருந்தனர். டி. ஆர். மகாலிங்கம் இரட்டை வேடத்தில் நடித்திருந்தார்.

## இடம்பெற்ற பாடல்
விசுவநாதன்-ராமமூர்த்தி திரைப்படத்திற்கு இசையமைத்திருந்தனர். டி. ஆர். மகாலிங்கமும்,  பி. சுசீலாவும் பாடிய பின்வரும் பாடல் மிகவும் புகழ் பெற்றது:

: "ஆடை கட்டி வந்த நிலவோ - கண்ணில் 
: மேடை கட்டி ஆடும் எழிலோ - குளிர் 
: ஓடையில் மிதக்கும் மலர் ஜாடையில் சிரிக்கும் இவள்
: காடு விட்டு வந்த மயிலோ - நெஞ்சில் 
: கூடு கட்டி வாழும் குயிலோ"

## துணுக்குகள்
இத்திரைப்படம் பற்றி "கல்கி" பத்திரிகையில் வந்த விமர்சன வரிகள்-
"படத்தில் சந்திரகாந்த ரசம் அருந்தினால் பழைய ஞாபகங்கள் மறையும் எனக் கூறுகின்றனர். அது கிடைத்தால் நாமும் இப்படத்தை மறக்க தோதாக இருக்கும்"

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
அடிமைப் பெண்

**அடிமைப் பெண்**(*Adimai Penn*) 1969 ஆம் ஆண்டு வெளிவந்த தமிழ்த் திரைப்படமாகும். நடிகர் எம். ஜி. இராமச்சந்திரன் தானே தயாரித்த இத்திரைப்படத்தில் எம்.ஜி.ஆர். மற்றும் ஜெயலலிதா இருவருமே இரட்டை வேடத்தில் நடித்திருப்பதோடு, ஜெயலலிதா சொந்தக்குரலில் பாடியும் இருக்கிறார். கே. வி. மகாதேவன் பாடல்களுக்கு இசையமைத்தார். கே. சங்கர் இயக்கத்தில் வெளிவந்த இத்திரைப்படத்தில் சோ, சந்திரபாபு மற்றும் பலர் நடித்திருந்தனர். இப்படம் 230 லட்சம் ரூபாய் வசூலித்து சாதனை படைத்தது.

அடிமைப் பெண் படப்பிடிப்பிற்காக ஜெய்பூர் சென்ற போது வெள்ளை தொப்பியை அணிந்தார் எம்.ஜி.ஆர். அது பிடித்துப் போக தொடர்ந்து பயன்படுத்தினார். எம்.ஜி.ஆரின் அடையாளமாக மாறிப்போனது தொப்பி.

## கதை

வேங்கைமலை ராணியின் மீது தவறுதலாக நடக்க முயன்ற பொழுது கால்கள் வெட்டப்படும் செங்கோடன் சூரக்கோட்டை ராஜா ஆவான். இவன் தன் மனைவி மீது தவறுதலாக நடக்க முயற்சித்தான் என்ற கூற்றினால் அவனுடன் போர் புரிய வருகின்றான் போரில் வெற்றியும் பெறுகின்றான் வேங்கைமலை ராஜா (*எம்.ஜி.ஆர்*). ஆனால் நயவஞ்சக முறையில் அவனைக் கொலை செய்யும் செங்கோடன் பின்னர் அவன் நாட்டில் வாழும் பெண்கள் அனைவரையும் அடிமைப் படுத்த  உத்தரவு பிறப்பிக்கின்றான். இச்செய்தியைக் கேட்டு அறியும் வேங்கையன்,தாயார் தனது மகனை செங்கோடன் கையில் பறிகொடுத்து தலைமறைவான இடத்தில் வாழ்ந்து வருகின்றார். வேங்கையனும் சிறுவயது முதல் சிறையில் அடைக்கப்பட்டு உலகமறியாது வாழ்கின்றான். காட்டுவாசி போலவே மாறிவும் வேங்கையனை வேங்கைமலையினைச் சேர்ந்தவனால் காப்பாற்றப்படுகின்றான். பின்னர் ஜீவா (*ஜெயலலிதா*) என்ற பெண்ணால் வளர்க்கப்படுகின்றான் வேங்கையன். அவளிடன் பேச, போர் செய்ய மற்றும் பல விடயங்களைக் கற்றுக் கொள்ளும் வேங்கையன் தனது தாயாரையும் சந்திக்கின்றான். தன் மகனை முதலில் சந்திக்க மறுக்கும் வேங்கையனின் தாயார் பின்னர் வேங்கையன் அடிமையாகவிருந்த பெண்களை விடுவித்தபின்னர் அவனைச் சந்திக்கின்றார். இச்சமயம் ஜீவா போன்றொரு பெண் வேறொரு பகுதிக்கு ராணியாகவிருப்பதைக் காணும் வேங்கையன் திகைப்படைகின்றான். அவளும் இவன் மீது காதல் கொள்கின்றாள். ஆனால் ஜீவாவையே காதலிக்கும் வேங்கையன் அப்பெண்ணை ஏமாற்றி தன் நாடு திரும்புகின்றான். அச்சமயம் பார்த்து செங்கோடனுக்கு உதவி புரியும் அந்த ராணி தன்னை ஏமாற்றியதற்காக வேங்கையனை பழிவாங்குவதற்கு முயற்சி செய்யும் சமயம் ஜீவா தனது தோழி என்பதனைத் தெரிந்து கொள்கின்றாள். இச்சமயம் பார்த்து வேங்கையனின் தாயாரைக் கடத்திச் செல்லும் செங்கோடனிடமிருந்து தன் தாயை மீட்டெடுத்து செங்கோடனைக் கொலை செய்கின்றான் வேங்கையன். அதே சமயம் ஜீவாவைக் கொலை செய்ய முயலும் பெண்ணான வேங்கையனை அடைய விரும்பிய ராணி தவறுதலாகத் தாக்கப்பட்டு கொலையும் செய்யப்படுவது குறிப்பிடத்தக்கது.

## புகழ்பெற்ற பாடல்
* *ஆயிரம் நிலவே வா* - எஸ். பி. பாலசுப்பிரமணியம் - பி. சுசீலா பாடியது. - புலமைப்பித்தன் எழுதியது. இப்பாடல் மூலமே எஸ். பி. பாலசுப்பிரமணியம் தமிழ்த் திரைப்படங்களில் அறிமுகமானார்.

## விருதுகள்
* 1969 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது

## மேற்கோள்கள்

## வெளி இணைப்புகள்
* 
* அடிமைப் பெண் திரைப்பட விமர்சனம் - விகடன்

பகுப்பு:1969 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:சந்திரபாபு நடித்த திரைப்படங்கள்
பகுப்பு:ஜெயலலிதா நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
அழகன் (திரைப்படம்)

**அழகன்**, () 1991ஆம் ஆண்டு வெளிவந்த தமிழ்த் திரைப்படம் ஆகும். இதில், மம்முட்டி, பானுப்பிரியா, கீதா மற்றும் பலர் நடித்திருந்தனர். கோவை செழியன் தயாரிக்க கை. பாலச்சந்தர் இயக்கி இருந்தார்.

## பாடல்கள்
இத்திரைப்படத்திற்கு மரகதமணி இசையமைக்க, புலமைப்பித்தன் அனைத்துப் பாடல்களையும் இயற்றினார்.

## மேற்கோள்கள்

## வெளியிணைப்புகள்

* 

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கீரவாணி இசையமைத்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
அரங்கேற்ற வேளை

**அரங்கேற்ற வேளை** பிரபல மலையாள இயக்குநர் பாசில் இயக்கிய தமிழ்த் திரைப்படமாகும். இளையராஜா இசையமைத்த இப்படத்தில் பிரபு, ரேவதி, வி. கே. ராமசாமி ஆகியோர் முக்கிய வேடங்களில் நடித்திருந்தனர்.

## நடிகர்கள்
* பிரபு - சிவராமகிருஷ்ணன் 
* ரேவதி - ஆஷா 
* வி. கே. ராமசாமி - நம்பி அண்ணா
* ஜனகராஜ்
* வெண்ணிற ஆடை மூர்த்தி
* சுகுமாரி
* ஜெய்கணேஷ்
*டெல்லி கணேஷ்

## சிறப்புப்பாடல்
"ஆகாய வெண்ணிலாவே தரை மீது வந்ததேனோ 
அழகான ஆடை சூடி அரங்கேறும் வேளைதானோ?"

## ஒலிப்பதிவு
இத்திரைப்படம் இசைஞானி இளையராஜா இசையமைத்த திரைப்படமாகும். இத்திரைப்படத்தின் பாடல்களை கவிஞர்கள் வாலி, மற்றும் பிறைசூடன் ஆகியோர் எழுதியிருந்தனர்.

## வெளியிணைப்புகள்
ஆகாய வெண்ணிலாவே தரை மீது வந்ததேனோ - பாடல் கேட்க 

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
அழகிய தீயே

**அழகிய தீயே** - 2004ல் திரையிடப்பட்ட இத்தமிழ்த் திரைப்படத்தில் பிரசன்னா,நவ்யா நாயர், பிரகாஷ் ராஜ்  முதலியோர் நடித்திருந்தார்கள்.

## கதை

சினிமாத்துறையில் உதவியாளர்களாக வேலை பார்த்துக்கொண்டே பெரிய டைரக்டராக, திரை எழுத்தாளராக வரவேண்டுமென்று கனவு காணும் மூவரும், நடிகனாக வரவெண்டுமென்ற ஆசையுடன் இருக்கும் நான்காமவருமாக நான்கு நண்பர்களின் கதை.

## வெளியிணைப்புகள்
*யாழ் களத்தில் அழகிய தீயே - விமர்சனம் 
*தமிழோவியத்தில் அழகிய தீயே - விமர்சனம்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ராதா மோகன் இயக்கிய திரைப்படங்கள்
அருள் (திரைப்படம்)

** ''அருள்*** (*Arul'') - 2004 ல் வெளியான இத்தமிழ்த் திரைப்படத்தை ஹரி இயக்கியிருந்தார். இத்திரைப்படத்தில் விக்ரம், ஜோதிகா, வடிவேலு, சுஜாதா, ஆர்த்தி, கே. எஸ். ரவிக்குமார், வினு சக்ரவர்த்தி, தலைவாசல் விஜய், கொல்லம் துளசி, பசுபதி, சரண்ராஜ் முதலானோர் நடித்திருந்தார்கள். இப்படத்திற்கு இசையமைத்தவர் ஹாரிஸ் ஜயராஜ் ஆவார்.

சாமி திரைப்படத்தின் வெற்றிக்குப் பிறகு,  இரண்டாவது முறையாக விக்ரமுடன் ஒத்துழைப்பை புதுப்பிக்க இயக்குநர் அரி முடிவு செய்து அருள் படத்தை இயக்க திட்டமிட்டார். தூள் படத்திற்குப் பின்னர்  இரண்டாவது முறையாக விக்ரமுடன் சோடியாக நடிக்க ஜோதிகா தேர்ந்தெடுக்கப்பட்டார்.  விவேக் முதலில் இப்படத்தின் நடிகர்களின் ஒரு பகுதியாக இருந்தார். ஆனால் இயக்குனருடன் முரண்பட் காரணத்தால் பின்னர் படத்தில் வடிவேலு மாற்றப்பட்டார்.

## கதைச்சுருக்கம்

## நடிகர்கள்
* விக்ரம் - அருள் (எ) அருள்குமரன்
* சோதிகா - கண்மணி
* பசுபதி - கஜபதி
* கொல்லம் துளசி - சேதுபதி
* வடிவேலு - தங்கம்
* ஆர்த்தி - நீலவேணி
* வினு சக்ரவர்த்தி
* சுஜாதா
* சரண்யா பொன்வண்ணன்
* கே. எஸ். ரவிக்குமார்
* தலைவாசல் விஜய்
* சத்யன் 
* சரத் பாபு
* சரண்ராஜ்
* சாயா சிங் - சிறப்புத் தோற்றம் பாடலுக்கு

## பாடல்கள்
விக்ரம் இயக்குநர் ஹரி கூட்டணியில் உருவான மூன்றாவது திரைப்படமான இப்படத்திற்கு ஹாரிஸ் ஜயராஜ் இசையமைத்திருந்திருந்தார். இத்திரைப்படத்தின் பாடல்கள் கவிஞர்கள்  வைரமுத்து, நா. முத்துக்குமார் மற்றும் சினேகன் ஆகியோரால் எழுதப்பட்டவை.

## மேற்கோள்கள்

## வெளி இணைப்புகள்
* 

பகுப்பு:2004 தமிழ்த் திரைப்படங்கள்‎
பகுப்பு:விக்ரம் நடித்துள்ள திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:ஹரி இயக்கிய திரைப்படங்கள்
அறிவுமணி

**அறிவுமணி** - 2004ல் வெளியான இத்தமிழ்த் திரைப்படத்தை எம். கே. கென்னடி இயக்கினார்.  முரளி, மீரா வாசுதேவன் முதாலானோர் நடித்திருந்தனர். எஸ். ஏ. ராஜ்குமார் இசையமைத்தார்.

## மேற்கோள்கள்

பகுப்பு:2004 தமிழ்த் திரைப்படங்கள்‎
பகுப்பு:முரளி நடித்த தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இராகலை தமிழ் மகா வித்தியாலயம்

**இராகலை தமிழ் மகா வித்தியாலயம்** இலங்கை மத்திய மாகாணம் நுவரேலியாவில் அமைந்துள்ளது. இப்பாடசாலை 1947, மார்ச் 3 இல் சௌமியமூர்த்தி தொண்டமான் ஆதரவில் நிறுவப்பட்டது.

## உசாத்துணைகள்
*ஞாயிறு தினக்குரல் - 18 மார்ச், 2007.

பகுப்பு:நுவரெலியா மாவட்டத் தமிழ்ப் பாடசாலைகள்
இலங்கை விஞ்ஞான முன்னேற்றச் சங்கம்

**இலங்கை விஞ்ஞான முன்னேற்றச் சங்கம்** 29 ஜூலை 1944 இல் ஆரம்பிக்கபட்ட அமைப்பாகும். இதில் தற்போது அண்ணளவாக 3000 உறுப்பினர்கள் அங்கம் வகிக்கின்றனர்.

## இலக்குகள்
*விஞ்ஞான அறிவினைப் பரப்பல்.
*சமூகத்தின் விஞ்ஞான ஆர்வத்தினை வழிகாட்டல்.
*விஞ்ஞான வேலைகளில் ஈடுபடுவோரின் தொடர்பாடல்களை வலுப்படுத்தல்.

## வெளியிணைப்புகள்
*இலங்கை விஞ்ஞான முன்னேற்றச் சங்கம்  

பகுப்பு:இலங்கை அமைப்புகள்
பொன்மணி (திரைப்படம்)

**பொன்மணி** 1977 ஆம் ஆண்டில் வெளியான ஈழத்துத் தமிழ்த் திரைப்படம். தர்மசேன பத்திராஜா இயக்கிய இத்திரைப்படத்தில் பாலச்சந்திரன், சுபாஷிணி, கலாநிதி செ. சிவஞானசுந்தரம் (நந்தி), எம். எஸ். பத்மநாதன், சித்திரலேகா மௌனகுரு முதலானோர் நடித்திருந்தனர்.

எம். கே. றொக்சாமியின் இசையில் கமலினி செல்வராஜன், சில்லையூர் செல்வராஜன் இயற்றிய பாடல்களை சக்திதேவி குருநாதபிள்ளை, எஸ். கே. பரராஜசிங்கம், கலாவதி சின்னசாமி, சாந்தி கணபதிப்பிள்ளை, ரஜனி-ராகினி சகோதரிகள், ஜனதா சின்னப்பு ஆகியோர் பாடினார்கள். டொனால்ட் கருணாரத்தின இப்படத்தின் ஒளிப்பதிவாளராக பணி புரிந்தார். திரைக்கதை வசனத்தை காவலூர் ராசதுரை எழுத இத்திரைப்படத்தை முத்தையா ராஜசிங்கம் என்ற தொழிலதிபர் தயாரித்தார்.

## திரைக்கதை
யாழ்ப்பாணத்துச் சாதியமைப்பு பிரச்சினையை மையமாகக் கொண்டு இத்திரைப்படக் கதை உருவாக்கப்பட்டது. யாழ்ப்பாண உயர்சாதி இந்துக் குடும்பத்தில் கடைசிப் பெண்ணாகப் பிறந்தவள் பொன்மணி (*சுபாசிணி*). தாழ்ந்த சாதி இளைஞனைக் (*பாலச்சந்திரன்*) காதலித்து தனது காதலுடன் ஓடி விடுகிறாள். உயர் சாதிக் குடும்பத்தினர் பொன்மணியைக் கொன்று விடுகின்றனர்.

## பாடல்கள்
* *எடுக்கும் இளம் தோளில் மணமாலையே*, (பாடியவர்: சக்திதேவி குருநாதபிள்ளை, இசை: எம். கே. றொக்சாமி, பாடல் வரிகள்: கமலினி செல்வராஜன்)
* *பாதையில் எத்தனை ராதைகள் பேதைகள்* (பாடியவர்: கலாவதி சின்னசாமி, இசை: எம். கே. றொக்சாமி, பாடல் வரிகள்: சில்லையூர் செல்வராஜன்)
* *வானில் கலகலவென இருபறவைகள் திரியுது*, (பாடியோர்: எஸ். கே. பரராஜசிங்கம்,  சக்திதேவி குருநாதபிள்ளை, இசை: எம். கே. றொக்சாமி)

### சிறப்புத் தகவல்கள்
* பேராசிரியர் கைலாசபதியின் மனைவி திருமதி சர்வமங்களம் கைலாசபதியும் இப்படத்தில் நடித்துள்ளார்.
* படப்பிடிப்பு யாழ்ப்பாணம், குருநகர், சுன்னாகம், பண்ணை, மண்ணித்தலை, பரந்தன், ஆனையிறவு, கொழும்பு ஆகிய இடங்களில் நடைபெற்றன.
* இதில் கதாநாயகனாக நடித்த பாலச்சந்திரன், கலைஞர் கே. எஸ். பாலச்சந்திரன் அல்ல.

## மேற்கோள்கள்

## வெளி இணைப்புகள்
*‘பொன்மணி’ உங்கள் மகளின் கதையாகலாம் , தம்பிஐயா தேவதாஸ்
*பொன்மணி - யாழ்ப்பாணத் திரைப்படம்

பகுப்பு:இலங்கைத் தமிழ்த் திரைப்படங்கள்
பகுப்பு:1977 தமிழ்த் திரைப்படங்கள்
அரசாட்சி (திரைப்படம்)

**அரசாட்சி** - 2004ல் வெளியான இத்திரைப்படத்தை இயக்கியவர் என். மகாராஜன். அர்ஜுன், லாரா தத்தா, ரகுவரன், மணிவண்ணன், நாசர், விவேக் முதலியோர் நடித்திருந்தனர்.

## துணுக்குகள்
* இத்திரைப்படத்தில் கதாநாயகியாக நடித்த லாரா தத்தா முன்னாள் உலக அழகு ராணியாவார்.

## மேற்கோள்கள்

பகுப்பு:2004 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
அள்ளித்தந்த வானம்

***அள்ளித்தந்த வானம்*** (*Alli Thandha Vaanam*) 2001 ஆம் ஆண்டில்  வெளியான ஒரு தமிழ்த் திரைப்படமாகும். இத்தமிழ்த் திரைப்படத்தில் பிரபுதேவா, லைலா, முரளி, விவேக், பிரகாஷ்ராஜ் முதலியோர் நடித்திருந்தனர். வித்யாசாகர் இசையமைத்தார். ஸ்ரீதர் பிரசாத் இத்திரைப்படத்தை இயக்கினார். "கண்ணாலே மியா மியா" பாடல்தான் பாடகி சிறீவர்த்தினியின் முதல் பாடலாகும்.

## மேற்கோள்கள்

## வெளி இணைப்புகள்
* 

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:லைலா நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
எம். வீ. கிருஷ்ணாழ்வார்

**எம். வீ. கிருஷ்ணாழ்வார்** -பிரபல கொட்டகைக் கூத்துக் கலைஞர்.  வடமராட்சி யில் கரவெட்டி மேற்கை பிறப்பிடமாகக் கொணடவர். ஆசுகவியாக பாடல்களை யாக்கவல்லவர். புராண நாடகங்களில் கிருஷ்ணராக நடித்து புகழ்பெற்றதினால் "கிருஷ்ணாழ்வார்" எனவும், சுபத்திரையாக பெண் வேசத்திலும் நடித்து புகழ் பெற்றதினால் "சுபத்திரையாழ்வார்" எனவும் அறியப்படுபவர்.

பகுப்பு:ஈழத்துக் கலைஞர்கள்
பகுப்பு:இலங்கைத் தமிழ் நாடகத் துறையினர்
டென் ஹாக்

**டென் ஹாக்** (டச்சு மொழி: படிமம்:Ltspkr.png**[[ஊடகம்:Nl-Den Haag.ogg|Den Haag]]**, அதிகாரப்பூர்வமாக படிமம்:Ltspkr.png**[[ஊடகம்:Nl-'s-Gravenhage.ogg|'s-Gravenhage]]**) நெதர்லாந்தின் மூன்றாவது பெரிய நகரமாகும். இந்நகரில் பன்னாட்டு குற்றவாளி நீதிமன்றம் மற்றும் மேலும் 150 பன்னாட்டு அமைப்புகள் அமைந்துள்ளன.

## மேற்கோள்கள்

பகுப்பு:நகரம் தொடர்பான குறுங்கட்டுரைகள்
பகுப்பு:ஐரோப்பிய நகரங்கள்
பகுப்பு:நெதர்லாந்தின் நகரங்கள்
பகுப்பு:முன்னாள் தேசிய தலைநகரங்கள்
பத்ரா ஆறு

**பத்ரா ஆறு** தென்னிந்தியாவின் கர்நாடக மாநிலத்தில் பாயும் ஓர் ஆறு ஆகும். இவ்வாறு மேற்குத் தொடர்ச்சி மலையில் உற்பத்தியாகி கிழக்கு நோக்கி தக்காணப் பீடபூமியில் பாய்கிறது. கூட்லி என்னும் இடத்தில் இது துங்கா ஆற்றுடன் கலக்கிறது. இவ்விடத்தில் இருந்து இது துங்கபத்ரா ஆறு என அழைக்கப் படுகிறது. பத்ரா ஆற்றின் மீது லக்கவல்லி என்னுமிடத்தில் அணை ஒன்றும் கட்டப் பட்டுள்ளது. பின் துங்கபத்ரா ஆறு கிருஷ்ணா ஆற்றுடன் கலந்து கடைசியில் வங்காள விரிகுடாவில் சேர்கிறது.

பகுப்பு:இந்திய ஆறுகள்
பகுப்பு:கர்நாடக ஆறுகள்
பகுப்பு:ஆந்திர ஆறுகள்
பிராவ்தா

thumb|right|300px|ப்ராவ்தாவின் முற்பக்கத் தோற்றம்
**பிராவ்தா** (ரஷ்ய மொழி: Правда, "உண்மை"; உச்சரிப்பு:ப்ராவ்தா) சோவியத் ஒன்றியத்தில் இருந்து வெளியான ஒரு முன்னணி நாளிதழ் ஆகும். சோவியத் கம்யூனிஸ்ட் கட்சியின் உத்தியோகபூர்வ இதழாக 1918 - 1991 ஆண்டுகளில் வெளிவந்தது. இப்பத்திரிகை பின்னர் 1991இல் அதிபர் போரிஸ் யெல்ட்சினினால் நிறுத்தப்பட்டது. ஆனால் இதே பெயரில் ரஷ்யாவில் முன்னாள் ப்ராவ்தா ஊழியர்களினால் இப்பத்திரிகை வெளியிடப்பட்டுவருகிறது. முன்னைய ப்ராவ்தா பத்திரிகை பனிப்போர்க் காலத்தில் மேற்குலகில் மிகவும் புகழ்பெற்றிருந்தது.

## வியென்னா ''ப்ராவ்தா''
லியோன் த்ரொட்ஸ்கி பிராவ்தா என்ற பெயரில் முதன் முதலாக ரஷ்யப் பாட்டாளி மக்களுக்காக ரஷ்ய ஜானநாயக சோஷலிசப் பத்திரிகையாக ஆரம்பித்தார். ரஷ்யாவில் தணிக்கையைத் தவிர்ப்பதற்காக ஆஸ்திரியாவின் வியென்னாவில் அச்சிடப்பட்டு ரஷ்யாவில் விநியோகிக்கப்பட்டது. அக்டோபர் 3, 1908 இல் முதலிதழ் வெளியானது. இது பின்னர் ஜனவரி 1910 ஆம் ஆண்டிலிருந்து ரஷ்ய சமூக ஜனநாயக தொழிற் கட்சியின் பத்திரிகையாக வெளிவர ஆரம்பித்தது. கட்சியில் இருந்த உட்பூசல் காரணமாக இப்பத்திரிகை பின்னர் ஏப்ரல் 22, 1912 இதழுடன் நிறுத்தப்பட்டது.

## 1917 புரட்சிக்கு முன்னர் ப்ராவ்தா
கட்சியின் லெனின் ஆதரவான போல்ஷெவிக் பகுதியினர் செயின்ட் பீற்றர்ஸ்பேர்க் நகரில் இருந்து டிசம்பர் 1910 இல் *ஸ்வெஸ்தா* என்ற வார இதழை ஆரம்பித்தனர். இது பின்னர் வாரத்தில் நாட்களாக வெளியிடப்பட்டு பின்னர் நாளிதழாக்கப்பட்டது.

ஏப்ரல் 22, 1912 இல் போல்ஷெவிக்குகளினால் *ப்ராவ்தா* இதழ் அரசாங்கத் தணிக்கையுடன் வெளியிடப்பட்டது. இது பின்னர் ஜூலை, 1914 ஆம் ஆண்டில் முதலாம் உலகப் போரின்போது அரசினரால் மூடப்பட்டது. அடுத்த இரண்டு வருடங்களில் இப்பத்திரிகை 8 வெவ்வேறு பெயர்களில் வெளிவந்தது.:

* *Рабочая правда* (*றபோச்சயா ப்ராவ்தா*, தொழிலாளிகளின் உண்மை)
* *Северная правда* (*சேவிர்னயா ப்ராவ்தா* வடக்கின் உண்மை)
* *Правда Труда* (*ப்ராவ்தா த்ருதா*, தொழிலின் உண்மை)
* *За правду* (*ச ப்ராவ்து*, உண்மைக்காக)
* *Пролетарская правда* (*ப்ரொலித்தார்ஸ்கயா ப்ராவ்தா*, பாட்டாளிகளின் உண்மை)
* *Путь правды* (*புத்ஸ் ப்ராவ்தி*, உண்மைக்கான வழி)
* *Рабочий* (*ரபோச்சி*, தொழிலாளி)
* *Трудовая правда* (*த்ருதவாயா ப்ராவ்தா*, தொழிலின் உண்மை)

## 1917 புரட்சியின் போது
1917 சோவியத் புரட்சிக்குப் பின்னர் மீண்டும் ப்ராவ்தா வெளிவர ஆரம்பித்து, அக்டோபர் புரட்சியின் பின்னர் 100,000 பிரதிகள் தினமும் விற்பனையாகின.

## சோவியத் புரட்சியின் பின்னர்
மார்ச் 3, 1918 ஆம் ஆண்டில் சோவியத் யூனியனின் தலைநகரம் மொஸ்கோவுக்கு இடம் மாறியதில் இருந்து ப்ராவ்தா மொஸ்கோவில் இருந்து சோவியத் கம்யூனிஸ்ட் கட்சியின் பத்திரிகையாக வெளிவர ஆரம்பித்தது.

## சோவியத் ஆளுகைக்குப் பின்
ஆகஸ்ட் 22, 1991இல் அன்றைய ரஷ்ய அதிபர் போரிஸ் யெல்ட்சின் கம்யூனிஸ்ட் கட்சியைத் தடை செய்து அதன் சொத்துக்கள் அனைத்தையும் பறிமுதல் செய்த போது ப்ராவ்தா பத்திரிகையும் மூடப்பட்டது.

## அடிக்குறிப்புகள்


## வெளி இணைப்புகள்
* ப்ராவ்தா பத்திரிகை - ரஷ்ய மொழியில்
* ப்ராவ்தா இணைய இதழ் - 
* சிஎன்என் பனிப்போர் அறிவு வங்கி - 

பகுப்பு:உருசிய இதழ்கள்
பகுப்பு:சோவியத் ஒன்றியம்
இலங்கை சனாதிபதி

**இலங்கை சனாதிபதி** (*President of Sri Lanka*; சிங்களம்: ශ්‍රී ලංකා ජනාධිපති) என்பவர் இலங்கை சனநாயக சோசலிசக் குடியரசின் நாட்டுத் தலைவரும், *[[சட்டப்படி]]யான* அரசுத் தலைவரும், தலைமை நிர்வாகியும் ஆவார். சனாதிபதி மத்திய அரசாங்கத்தின் முதன்மை நிறைவேற்று அதிகாரியும், இலங்கை ஆயுதப்படைகளின் தலைமைத் தளபதியும் ஆவார்.

இந்த அலுவலகம் 1972 இல் இலங்கை குடியரசாகிய போது சம்பிரதாயமான குடியரசுத் தலைவராக உருவாக்கப்பட்டது. 1972 வரை, இலங்கை இரண்டாம் எலிசபெத் மகாராணியை நாட்டுத் தலைவராகக் கொண்ட பொதுநலவாய அமைப்பின் கீழ் இலங்கை மேலாட்சி என்ற பெயரில் இருந்தது. 1978 இல் குடியரசுத் தலைவர் பதவி ஒரு நிர்வாகப் பதவியாக மாறியது, அதன் பின்னர் நாட்டின் மிக மேலாதிக்க அரசியல் அலுவலகமாக இருந்து வருகிறது.

அனுர குமார திசாநாயக்க 2024 செப்டம்பர் 23 முதல் 10-ஆவது (9-ஆவது நிறைவேற்றதிகாரம் கொண்ட) அரசுத்தலைவராகப் பதவியில் உள்ளார்.

## இலங்கையின் நிறைவேற்றதிகாரம் கொண்ட சனாதிபதி முறைமை
இலங்கை சுதந்திரம் அடைந்தபோது சனாதிபதியொருவர் காணப்படவில்லை. நிறைவேற்றதிகாரம் பிரதமரிடமும் titular அதிகாரம் ஆளுனரிடமும் காணப்பட்டது. 1972 அரசியலமைப்பு சட்டம் ஆளுனரை சனாதிபதி பதவிக்கு மாற்றியது எனினும் சனாதிபதி பதவி அதிகாரங்கள் அற்ற பதவியாகவே காணப்பட்டது. 1978 அரசியலமைச் சட்டத்தில் வெஸ்மினிஸ்டர் முறை பிரெஞ்சு முறையால் மாற்றீடு செய்யப்பட்டது. தனி தேர்தல் மூலம் தெரிவு செய்யப்படும், பாராளுமன்றத்தைச் சாராத நீண்ட ஆட்சிக்காலத்தைக் கொண்ட, அதிகாரம் கொண்ட சனாதிபதி முறை உருவாகப்பட்டது. சனாதிபதி முப்படைகளினதும் கட்டளைத்தளபதியாகவும் நியமிக்கப்பட்டார். பிரதமரை தெரிவு செய்யும் அதிகாரமும், பாராளுமன்றத்தை களைக்கும் அதிகாரமும் வழங்கப்பட்டது.

இலங்கையின் சனாதிபதி முறைமை பிரான்சின் சனாதிபதி முறைமையைவிட அதிகாரம் கூடியதாக காண்ப்படுகிறது. இலங்கையின் சனாதிபதி இலங்கை அரசின் எல்லா நடைமுறைகளிலும் ஈடுபடக்கூடியதாக உள்ளது. அமைச்சரவை அதிகாரங்களை சனாதிபதி செயளாலருக்கு வழங்குவதன் மூலம் கடந்துச் செல்ல முடியும்.

சனாதிபதிக்கு எதிராக வழக்குத் தொடரமுடியாது. ஆனால் பாராளுமன்றத்தின் மூன்றில்-இரண்டு பெரும்பான்மையினரின் அதிகாரத்தால் பதவி விழக்க முடியும். நாட்டில் அவசரகாலசட்டத்தை பிரப்பிக்க முடியும் இதன் பொது சனாதிபதிக்கு பாராளுமன்றத்தின் சட்டங்களுக்கு கட்டுப்பட வேண்டிய அவசியமில்லை.
1994 சனாதிபதி தேர்தலின் போது சந்திரிகா பண்டாரநாயக குமாரதுங்க நிறைவேற்றதிகாரம்　கொண்ட　சனாதிபதவியை　நீக்குவதாக வாக்களித்தார், எனினும் இது நடைமுறை படுத்தவில்லை. இலங்கையில் சனாத்பதிமுறைமை நீக்கபட வேண்டும் என்ற கருத்து வலுத்து வருகின்றது.
2015.01.08 ஆம் திகதி நடைபெற்ற சனாதிபதித் தேர்தலில் இலங்கையின் 7ஆவது சனாதிபதியாக 51.28% வாக்குகளைப் பெற்று மைத்திரிபால சிரிசேன சனாதிபதியாக 2015.01.09 இல் தெரிவுசெய்யப்பட்டார்.

## அதிகாரங்களும் விதிமுறைகளும்
*

## சனாதிபதிகளின் பட்டியல்
;கட்சிகள்

## கடைசித் தேர்தல்

## குறிப்புகள்

## மேற்கோள்கள்

## வெளியிணைப்புகள்
*இலங்கை சனாதிபதியின் இணையதளம்
* நிறைவேற்றதிகார சனாதிபதி பற்றிய இந்தியன் எக்ஸ்பிரசின் செய்தி
சபினா பார்க் அரங்கம்

**சபினா பார்க் மைதானம்** யமேக்காவின் கிங்ஸ்டனில் அமைந்துள்ள துடுப்பாட்ட மைதானமாகும். இது கிங்ஸ்டன் துடுப்பாட்டக் கழகத்தின் மைதானமாகும். கிங்ஸ்டணின் உலர் காலநிலையைக் கொண்டப்பகுதியில் அமைந்துள்ள இம்மைதானம் கரிபியாவில் மிக வேகமான விளையாட்டரங்காக காண்ப்பட்டது.

1930 இல் மெல்போன் துடுப்பாட்டக் கழகம் மேற்கிந்திய தீவுகளுக்கு சுற்றுப்பிரயானம் மேற்கொண்டப் போது இம்மைதானம் தேர்வுத் துடுப்பாட்ட மைதானமானது.துடுப்பாட்ட வரலாற்றின் முதல் மும்மைச் சதமான அண்டி சண்டமின் 325 ஒட்டங்கள் இம்மைதானத்தில் இங்கிலாந்து எதிர் மேற்கிந்தியத்தீவுகள் அணிக்கிடையான போட்டியில் பெறப்பட்டது. இம்மைதானத்தில் பெறப்பட்ட சர் கார்பீல்ட் சோர்பசனின் 365 ஓட்டங்கள் 36 ஆண்டுகளாக துடுப்பாட்ட வீரர் ஒருவரால் பெறப்பட்ட  அதிகூடிய ஓட்டங்களாக காணப்பட்டது. 30,000 பார்வையாளருக்கான வசதிகளைக் கொண்டுள்ளது. யமேக்காவின் மலைத்தொடர்கள் பின்னணியில் உள்ளதோடு இம்மைதானம் துடுப்பாட்ட மைதானங்களில் அழகிய மைதானங்களில் ஒன்றாகும். 2007 உலகக்கோப்பை துடுப்பாட்ட போட்டிகளின் போது பாகிஸ்தான்,அயர்லாந்து, மேற்கிந்தியத்தீவுகள், சிம்பாப்வே துடுப்பாட்ட அணிகள் பங்குபற்றிய குழு D யின் 6 போட்டிகளையும் ஒரு அரை-இறுதி போட்டியையும் இங்கு நடத்தப்பட்டது.

## இவற்றையும் பார்க்க
*துடுப்பாட்டம்
*2007 உலகக்கோப்பை துடுப்பாட்டம்

## வெளியிணைப்புகள்
* செயற்கைக் கோள் படிமங்கள்

பகுப்பு:துடுப்பாட்ட அரங்குகள்
வோர்னர் பார்க் பல்பகுதி விளையாட்டரங்கம்

**வோர்னர் பார்க் பல்பகுதி விளையாட்டரங்கம்** பசேடிரே, செயிண்ட். கிட்சில், செயிண்ட். கிட்ஸ் நெவிசில் அமைந்துள்ள பல்தொகுதி விளையாட்டரங்கமாகும். இது 2007 உலகக்கோப்பை துடுப்பாட்ட போட்டிகளின் போது 	குழு A போட்டிகள் நடைபெற்ற வோர்னர் பார்க் மைதானதையும் உள்ளடக்கியதாகும். விளையாட்டரங்கின் கிழக்குப்பகுதியில் துடுப்பாட்ட மைதானம் அமைந்துள்ளது. இங்கு 4000 பார்வையாளர்களுகான இருக்கை வசதிகள் உள்ளதோடு 10,000 பேருக்கான தற்காலிக பார்வையாளர் அரங்குகள் முக்கிய விளையாட்டு போடிகளின் போது அமைக்கப்படும். இவ்விளையாட்டரங்கம் சீன குடியரசின் 2.72 மில்லியன் அமெரிக்க டாலர் உதவியுடன் அமைக்கப்பட்டதாகும். துடுப்பாட்ட மைதானத்துக்கும் தடகளப் போட்டி மைதானம் என்பவற்றின் கட்டுமான பணிகளுக்கான மொத்தச் செலவு 12 மில்லியன் அமெரிக்க டாலர் ஆகும். விளையாட்டரங்கின் மேற்கு பகுதியில் கால்பந்தாட்ட மைதானமும், 400 மீட்டர் நீள ஓட்டப்போட்டிகளுக்கான ஓடுதளம், டெணிஸ் மைதானங்கள் 3, வலை/கூடைப் பந்து மைதானங்கள் 3, லென் எரிஸ் துடுப்பாட்ட அகடமி, களியாட்ட மைதானம் என்பன அமைந்துள்ளன.

## இவற்றையும் பார்க்க
*துடுப்பாட்டம்
*2007 உலகக்கோப்பை துடுப்பாட்டம்

## வெளியிணைப்புகள்
*வோர்னர் பார்க் பல்பகுதி விளையாட்டரங்கம் படிமங்களும் திரைப்படங்களும்

பகுப்பு:துடுப்பாட்ட அரங்குகள்
அமெரிக்கத் தமிழர்

**அமெரிக்கத் தமிழர்** எனப்படுவோர் தமிழ் பின்புலத்தைக் கொண்டு ஐக்கிய அமெரிக்காவில் குடியேறியவர்களாவர். அதிகமானோர் தமிழ்நாட்டில் இருந்தும் இலங்கையில் இருந்தும் கல்விக்காகவும் வேலைக்காகவும் அமெரிக்கா சென்று, அந்நாட்டில் குடியுரிமைச் சட்ட உரிமைகளின் அடிப்படையில் அந்நாட்டிலேயே குடியுரிமை பெற்றவர்களாவர். கடந்த 50 ஆண்டுகளுக்கும் மேலாக தமிழர் அங்கு குடியேறி வாழ்ந்து வருகின்றனர். ஈழத்தமிழரான ஆனந்த குமாரசுவாமி 1917 களிலேயே (கிட்டத்தட்ட 100 ஆண்டுகள்) அமெரிக்கா சென்று நுண்கலை அருங்காட்சியகத்தில் கீழைத்தேயப் பிரிவின் பணிப்பாளராகவும், ஆய்வாளராகவும் பணிபுரிந்து அங்கேயே குடியேறியவர் என்பது குறிப்பிடத்தக்கது. அத்துடன் மலேசியா, சிங்கப்பூர், இந்தோனேசியா, தென்னாப்பிரிக்கா, பிரஞ்சு மேற்கு இந்தியா, மற்றும் ஐக்கிய இராச்சியம் போன்ற நாடுகளில் இருந்தும் அமெரிக்கா சென்று குடியுரிமை பெற்றவர்களும் உள்ளனர். 1983 களின் பின்னர் இலங்கை இனப்பிரச்சினை காரணமாக உலகெங்கும் புலம்பெயர்ந்த ஈழத்தமிழர்களில் குறிப்பிட்ட எண்ணிக்கையானோர் அமெரிக்காவில் புகலிடம் பெற்றவர்களும் உளர்.

கலிபோர்னியா, நியூ செர்சி, டெக்சஸ் மாநிலங்களில் தமிழர்கள் செறிவாக வாழ்கின்றனர்.

## மூன்றாம் நாடு வழங்கல்
ஆசிய நாடுகளில் புகலிடம் கோருவோர்களுக்கு அதே நாட்டில் குடியுரிமை வழங்கும் சட்டம் அந்நாடுகளில் இல்லாமையால் யுஎன்எச்சிஆர் போன்ற மனிதவுரிமை அமைப்புகள் மூன்றாம் நாடு வழங்கல் கொள்கையின் ஊடாக மூன்றாம் நாடுகளில் குடியுரிமை பெற்று வழங்கிவருகிறது. அதனடிப்படையில் தாய்லாந்து, ஹொங்கொங் போன்ற ஆசியநாடுகளின் ஊடாக அமெரிக்க குடியுரிமை பெற்றவர்களில் கணிசமான ஈழத்தமிழர்களும் அடங்குவர்.

## தமிழ்க் கல்வி
அமெரிக்காவின் சில மாகாணங்களில் தமிழ் மொழி ஒரு பாடமாகக் கற்பிக்கப்படுகிறது. மாகாண வாரியாக தமிழ்ப் பாடங்களைக் கற்பிக்கும் கல்வி நிறுவனங்களின் பட்டியல் கீழே தரப்பட்டுள்ளது.
* கலிபோர்னியா - கலிபோர்னியா பல்கலைக்கழகம், பெர்க்கிலி - உயர்நிலைப் படிப்பு
* மிச்சிகன் - மிச்சிகன் பல்கலைக்கழகம் - உயர்நிலைப் படிப்பு
* சிக்காகோ - சிக்காகோ பல்கலைக்கழகம் - அடிப்படை, இளநிலை, உயர்நிலைப் படிப்புகள்
* நியூ யார்க் - கொலம்பியா பல்கலைக்கழகம் -உயர்நிலைப் படிப்பு
* மேடிசன் - விஸ்கான்சின் பல்கலைக்கழகம் - உயர்நிலைப் படிப்பு
* சிக்காகோ - அமெரிக்காவின் இந்தியவியல் நிறுவனம் - உயர்நிலைப் படிப்பு
* பிலடெல்பியா - பென்னிசில்வேனியா - உயர்நிலைப் படிப்பு
* மிச்சிகன் - மிச்சிகன் அரசுப் பல்கலைக்கழகம் - உயர்நிலைப் படிப்பு

## புகழ் பெற்ற அமெரிக்கத் தமிழர்கள்
* எஸ். ஆர். ஸ்ரீனிவாச வரதன் (2010 அமெரிக்க தேசிய அறிவியல் பதக்கம், 2007 ஏபல் பரிசு)
* சிவா ஐயாதுரை
* ஆனந்த குமாரசுவாமி
* சுப்பிரமணியன் சந்திரசேகர்
* எம். நைட் ஷியாமளன்
* இந்திரா நூயி
* இந்திரன் அமிர்தநாயகம்
* வெங்கட்ராமன் ராமகிருஷ்ணன், நோபல் பரிசு பெற்ற அறிவியலாளர்
* அர்ஜுன் அப்பாதுரை
* சிவலிங்கம் சிவானந்தன்

## மேற்கோள்கள்


## இவற்றையும் பார்க்க
* :பகுப்பு:ஐக்கிய அமெரிக்கத் தமிழர் அமைப்புகள்
பெர்முடா துடுப்பாட்ட அணி

**பெர்மியூடா துடுப்பாட்ட அணி**(Bermuda national cricket team)  அனைத்துலக துடுப்பாட்ட போட்டிகளில் பெர்மியூடா சார்பாக விளையாடுகின்றது.  1966 ஆம் ஆண்டிலேயே பெர்மியூடா அணிக்கு சர்வதேச துடுப்பாட்டச் சபையின் (ICC) அசோசியேற் உறுப்புரிமை (Associate Membership) கிடைத்தது.  பெர்மியூடா அணி 2007 உலகக்கோப்பை துடுப்பாட்டம் (கிரிக்கெட்) போட்டிகளில் பங்கு பெற்றும் தகுதியை பெற்றுள்ளது. 2019-21 உலக துடுப்பாட்ட சங்க போட்டிகளில் விளையாட உள்ளது.

## சான்றுகள்


பகுப்பு:நாடுகள் வாரியாகத் துடுப்பாட்ட அணிகள்
பகுப்பு:பெர்முடா
கென்யத் துடுப்பாட்ட அணி

**கென்ய துடுப்பாட்ட அணி** அனைத்துலக துடுப்பாட்டப் போட்டிகளில் கென்யாவுக்கா விளையாடுகின்றது.  
கென்ய அணி தேர்வுத் துடுப்பாட்ட போட்டிகளில் பங்குபெறாத அணிகளுள் சிறந்த அணியாக திகழ்கின்றது.  ஆபிரிக்கக் கண்டத்தில் தென் ஆபிரிக்கா, சிம்பாப்வே அணிகளுக்கு அடுத்ததாக கென்ய அணியே வலுமிக்க அணியாகும்.  கென்ய அணி 2007 உலகக்கோப்பை துடுப்பாட்டம் (கிரிக்கெட்) போட்டிகளில் பங்குபற்றியது.

## மேற்கோள்கள்

பகுப்பு:கென்யாவில் விளையாட்டு
பகுப்பு:நாடுகள் வாரியாகத் துடுப்பாட்ட அணிகள்
நெதர்லாந்துத் துடுப்பாட்ட அணி

**நெதர்லாந்துத் துடுப்பாட்ட அணி** (Netherlands national cricket team) அனைத்துலக துடுப்பாட்டப் போட்டிகளில் நெதர்லாந்துக்காக விளையாடுகின்றது. நெதர்லாந்து அணி 2007 துடுப்பாட்ட உலகக்கோப்பை போட்டிகளில் பங்கு பெறும் தகுதியை பெற்றுள்ளது.  

நெதர்லாந்தில் 19 ஆம் நூற்றாண்டில் துடுப்பாட்டம் அறிமுகமானது. இருப்பினும், தற்காலத்தில் இங்கு பிற விளையாட்டுக்கள், குறிப்பாக கால்பந்தாட்டம், கூடுதலாக விரும்பி விளையாடப்படுகின்றது.  

## மேற்கோள்கள்

பகுப்பு:நாடுகள் வாரியாகத் துடுப்பாட்ட அணிகள்
பகுப்பு:நெதர்லாந்தில் விளையாட்டு